Pielikums Nr.1

Bīstamo iekārtu pārbaude

**IZPILDES NOSACĪJUMI**

**Termiņš**

Līguma darbības termiņš – 3 (gadi) no līguma noslēgšanas dienas.

**Darbu izpildes nosacījumi**

1. Bīstamo iekārtu pārbaude (turpmāk – iekārtas) jāveic, ievērojot likuma “Par bīstamo iekārtu tehnisko uzraudzību”, 09.12.2002 Ministru Kabineta noteikumu Nr.526 “Darba aizsardzības prasības, lietojot darba aprīkojumu”, kā arī citu Latvijas Republikas normatīvo aktu prasības. Iekārtu pārbaude jāveic saskaņā ar pretendenta (izpildītāja) izstrādātu metodiku.

2. Iekārtu pārbaudes laiku jāsaskaņo vismaz 7 (septiņas) dienas iepriekš pirms paredzētās pārbaudes, lai pasūtītājs varētu saskaņot pārbaudi ar struktūrvienībām, kuras lieto bīstamās iekārtas. Norunātajā laikā pretendenta pārstāvim (inspektoram) jāierodas objektā un jāveic iepriekš atrunāto iekārtu pārbaudi. Par iekārtas pārbaudes laikā konstatēto tiek sastādīts ziņojums, kuru tajā pašā dienā paraksta inspektors un pasūtītāja pārstāvis (ja objektīvu apstākļu dēļ to nevar izdarīt, tad tas tiek darīts, nepārkāpjot likuma “Par bīstamo iekārtu tehnisko uzraudzību” 11.panta regulējumu), ja bīstamā iekārta atbilst lietošana prasībām, tai jāizsniedz pārbaudes zīmi (uzlīmi).

3. Avārijas gadījumos pēc pasūtītāja pieprasījuma 24h laikā ir jānodrošina iekārtu pārbaude ārpus darba laika, brīvdienās vai svētku dienās.

4. Pēc pārbaudes informācija par iekārtas pārbaudi jāieraksta iekārtas reģistrā, pārbaudes rezultātus — protokolā un vienu protokola eksemplāru 3 (triju) darba dienu laikā pēc pārbaudes pabeigšanas jānodod iekārtas valdītājam (pasūtītājam).

5. Pēc pārbaudes, ja bīstamā iekārta atbilst lietošanas prasībām, pretendents izsniedz iekārtas drošības pārbaudes uzlīmi ar iekārtas pārbaudes datumu, kuru pielīmē redzamā vietā, apliecinot, ka iekārtu drīkst lietot.